wickkiey/tamil-wikipedia-markdown huggingface dataset:
# பால்டிக் கடலை சூழவுள்ள நகரங்களின் பட்டியல்

பால்ட்டிக் கடலை சூழவுள்ள முக்கிய நகரங்கள்:  

| நகரம் | நாடு | நிறுவல் | மக்கள் தொகை | ஆள்கூறுகள் |
| --- | --- | --- | --- | --- |
| அங்லம் | 1296 | 14 603 |  |  |
| பலடிஜிஸ்க் | 1725 | 32 670 |  |  |
| கோபனாவன் | 1254 | 1 213 822 |  |  |
| தார்லோவா | 1312 | 14 931 |  |  |
| எல்பிலாக் | 1246 | 127 892 |  |  |
| பிளேன்ஸ்பேர்க் | 1284 | 88 759 |  |  |
| பிரோம்புக் | 1310 | 2 528 |  |  |
| கதான்ஸ்க் | 1263 | 455 830 |  |  |
| க்டுனியா | 1926 | 248 889 |  |  |
| கரீப்ஸ்வல்து | 1250 | 54 610 |  |  |
| கவலே | 1446 | 71 033 |  |  |
| ஹாப்சலே | 1279 | 11 618 |  |  |
| ஹல்ம்சதாத் | 1307 | 58 577 |  |  |
| ஹான்கோ | 1874 | 9 404 |  |  |
| ஹெல்சின்க்போர்க் | 1085 | 97 122 |  |  |
| ஹெல்சிகோர் | 1420 | 46 300 |  |  |
| ஹெல்சின்கி | 1550 | 596 233 |  |  |
| ஜெர்மலா | 1959 | 55 580 |  |  |
| கலிநின்கிராத் | 1255 | 431 491 |  |  |
| கல்மர் | 1100 | 36 392 |  |  |
| கமின் போமொர்ச்கி | 1274 | 9 129 |  |  |
| கப்பெலின் | 1375 | 9 667 |  |  |
| கார்ல்குரோனா | 1680 | 35 212 |  |  |
| கெயில் | 1242 | 238 049 |  |  |
| கிளைபெடா | 1254 | 177 823 |  |  |
| காக் | 1288 | 35 295 |  |  |
| கொலபிர்சக் | 1255 | 44 794 |  |  |
| கொட்கா | 1878 | 54 837 |  |  |
| குறேச்சரி | 1563 | 14 706 |  |  |
| லேபா | 1357 | 3 824 |  |  |
| லிப்பாயா | 1625 | 82 386 |  |  |
| லுபெக் | 1143 | 210 232 |  |  |
| லுலியா | 1621 | 46 607 |  |  |
| லுண்ட் | 990 | 82 800 |  |  |
| மல்போர்க் | 1286 | 38 478 |  |  |
| மால்மோ | 1353 | 300 515 |  |  |
| மாரிஹமன் | 1861 | 11 286 |  |  |
| மிட்சைட்ரோஜி | 1400s | 5 436 |  |  |
| நான்டலி | 1443 | 18 858 |  |  |
| நோர்கொப்பிங் | 1384 | 87 247 |  |  |
| நோவே வார்ப்னே | 1352 | 1 170 |  |  |
| நய்கொப்பிங் | 1444 | 29 891 |  |  |
| நய்கொப்பிங் பால்டர் | 1150s | 16 394 |  |  |
| நேச்வேத் | 1135 | 41 857 |  |  |
| ஔலு | 1605 | 143 988 |  |  |
| பலங்க | 1791 | 17 614 |  |  |
| போரி | 1558 | 83 192 |  |  |
| பொர்வூ | 1380 | 48 862 |  |  |
| பார்னு | 1251 | 44 568 |  |  |
| ரோமா | 1442 | 39 802 |  |  |
| ரீகா | 1201 | 657 424 |  |  |
| ரோச்டோக் | 1218 | 202 735 |  |  |
| ரொனி | 1300s | 13 904 |  |  |
| சென் பீட்டர்ஸ்பேர்க் | 1703 | 4 879 566 |  |  |
| சஸ்நிட்ஸ் | 1957 | 10 366 |  |  |
| சில்லமே | 1502 | 16 183 |  |  |
| சுலப்ஸ் | 1265 | 98 757 |  |  |
| சொபோட் | 1901 | 38 821 |  |  |
| ஸ்டாக்ஹோம் | 1252 | 864 324 |  |  |
| இசுற்றீல் | 1234 | 57 670 |  |  |
| சுண்ட்சுவால் | 1621 | 50 712 |  |  |
| ஸ்செச்சின் | 1243 | 407 811 |  |  |
| சிவினௌச்சி | 1765 | 40 899 |  |  |
| தாலின் | 1154 | 416 470 |  |  |
| டோர்நியோ | 1621 | 22 525 |  |  |
| திரிசேர்பியடொவ் | 1277 | 10 196 |  |  |
| டுர்க்கு | 1229 | 178 784 |  |  |
| Ueckermünde | 1178 | 9 984 |  |  |
| Umeå | 1622 | 79 594 |  |  |
| உப்சாலா | 1286 | 140 454 |  |  |
| உசேடோம் | 1292 | 1 892 |  |  |
| உஸ்கா | 1200s | 16 227 |  |  |
| வாசா | 1606 | 60 435 |  |  |
| வேன்ச்பில்ஸ் | 1378 | 41 998 |  |  |
| விச்பி | 897 | 22 593 |  |  |
| விபோர்க் | 1293 | 80 013 |  |  |
| வோல்காஸ்ட் | 1282 | 13 260 |  |  |
| வொலின் | 1260 | 4 878 |  |  |
| யிச்தாத் | 1244 | 18 350 | } |  |
# பெரும் பசிபிக் குப்பை மண்டலம்


**பெரும் பசிபிக் குப்பை மண்டலம்** (*Great Pacific garbage patch*, அல்லது *Pacific trash vortex*), என்பது, வடக்கு பசிபிக் பெருங்கடலில் அமைந்த வடக்கு பசிபிக் சுழலோட்டத்தில் மாட்டியிருந்த சூழல் மாசடைதலை குறிக்கும். இம்மண்டலத்தில் நெகிழி துகள்கள், வேதிக் கழிவுகள், மற்றும் பல்வேறு குப்பை கலந்துகொண்டுள்ளன. ஏறத்தாழ மேற்கு 135°இலிருந்து 155° வரை, வடக்கு 35°இலிருந்து 42°வரை இப்பகுதியை காணலாம்.  

பசிபிக் பெருங்கடலின் எல்லைகளில் இருக்கும் நாடுகளிலிருந்தும், கப்பல்களிலிருந்தும் வெளிவருகிற சூழல் மாசடைகள் கடல் நீரோட்டங்களில் மாட்டி இப்பகுதியில் குவிக்கப்பட்டன என்று சூழலியலாளர்கள் நினைக்கின்றனர்.
# பெத்பகு


**பெத்பகு** (*Bethphage* [அரமேய மொழியில் בית פגי, = "அத்திக் காய் வீடு"]) என்பது இசுரயேல் நாட்டில் அமைந்துள்ள ஓர் ஊர். இது விவிலியத்தில் குறிப்பிடப்படுகின்ற கிறித்தவம் தொடர்பான ஊர்களுள் ஒன்று ஆகும்.  

## புதிய ஏற்பாட்டில் வரும் குறிப்புகள்
புதிய ஏற்பாட்டில் பெத்பகு ஊர் பற்றிய குறிப்பு உள்ளது. இந்த ஊர் வந்து சேர்ந்த வேளையில்தான் இயேசு தம் சீடர்களுள் இருவரை அழைத்து, தாம் எருசலேம் நகருக்குப் பவனியாகச் செல்ல, தம்மை ஏற்றிக் கொண்டுபோவதற்கென ஒரு கழுதையையும் அதன் குட்டியையும் அவிழ்த்துக் கொண்டுவரும்படி சொல்லி அனுப்பினார்.  

இது பற்றிய குறிப்பு மத்தேயு, மாற்கு, லூக்கா ஆகிய மூன்று நற்செய்திகளில் உள்ளது:  

- மத்தேயு 20:1-2 - "இயேசு தம் சீடரோடு எருசலேமை நெருங்கிச் சென்று ஒலிவ மலை அருகிலிருந்த பெத்பகு என்னும் ஊரை அடைந்தபோது இரு சீடர்களை அனுப்பி, 'நீங்கள் உங்களுக்கு எதிரே இருக்கும் ஊருக்குள் செல்லுங்கள். சென்று உடனே அங்கே கட்டிவைக்கப்பட்டிருக்கிற ஒரு கழுதையையும் அதனோடு ஒரு குட்டியையும் காண்பீர்கள். அவற்றை அவிழ்த்து என்னிடம் கொண்டு வாருங்கள்...' என்றார்".

- மாற்கு 11:1-2 - "இயேசு தம் சீடரோடு ஒலிவமலை அருகிலுள்ள பெத்பகு, பெத்தானியா என்னும் ஊர்களுக்கு வந்து, எருசலேமை நெருங்கியபொழுது இரு சீடர்களை அனுப்பி, 'உங்களுக்கு எதிரே இருக்கும் ஊருக்குள் போங்கள்: அதில் நுழைந்தவுடன், இதுவரை யாரும் அமராத ஒரு கழுதைக்குட்டி கட்டி வைக்கப்பட்டிருப்பதைக் காண்பீர்கள். அதை அவிழ்த்துக் கொண்டு வாருங்கள்...' என்றார்".

- லூக்கா 19:28-30 - "இவற்றைச் சொன்னபின்பு இயேசு அவர்களுக்கு முன்பாக எருசலேமுக்குப் புறப்பட்டுச் சென்றார். ஒலிவம் என வழங்கப்ப்டும் மலை அருகிலுள்ள பெத்பகு, பெத்தானியா என்ற ஊர்களை அவர் நெருங்கி வந்த போது இரு சீடர்களை அனுப்பினார். அப்போது அவர் அவர்களிடம், 'எதிரே இருக்கும் ஊருக்குள் போங்கள்; அதில் நுழைந்ததும் இதுவரை யாரும் அமராத ஒரு கழுதைக் குட்டி கட்டி வைக்கப்பட்டிருப்பதைக் காண்பீர்கள்; அதை அவிழ்த்துக் கொண்டு வாருங்கள்...' என்றார்".

## இருப்பிடம்

பெத்பகு என்னும் ஊர் எங்கிருக்கிறது என்பதைப் பண்டைக்கால எழுத்தாளரான யூசேபியஸ் (Eusebius of Caesarea) என்பவர் குறிப்பிடுகிறார். அவர் கருத்துப்படி, பெத்பகு அமைந்திருந்த இடம் இயேசு இரத்த வேர்வை வியர்த்த "ஒலிவ மலை" ஆகும்.  

எருசலேமிலிருந்து எரிகோ நகருக்குச் செல்கின்ற சாலையில் பெத்பகு ஊர் இருந்திருக்கலாம். எருசலேமிலிருந்து ஓர் ஓய்வுநாள் பயணத் தொலையில் அது இருந்தது என்று கொண்டால் அது ஏறக்குறைய ஒரு கிலோமீட்டர் தூரம் எனலாம்.  

இன்று பெத்பகு என்று அடையாளம் காட்டப்படுகின்ற இடத்தில் பிரான்சிஸ்கு சபையினரால் நிர்வகிக்கப்படுகின்ற ஒரு கோவில் உள்ளது.
# விளாதிவசுத்தோக்


**விளாதிவசுத்தோக்** ( உருசியாவின் தூரகிழக்கில் அமைந்த பிரிமோர்ஸ்கி கிராய் மாகாணத்தின் தலைநகரம் ஆகும். உருசியாவின் மிகப்பெரிய பசிபிக் பெருங்கடல் துறைமுகம் இதுவே. சீனா, வட கொரியா நாடுகளின் எல்லைகளின் அருகில் அமைந்துள்ளது. 2010 கணக்கெடுப்பின் படி 5,92,034 மக்கள் இந்நகரத்தில் வசிக்கின்றனர்.  

விளாதிவசுத்தோக் சைபீரியக் கடந்த ரயிலின் கிழக்கு முடிவிடம். இங்கேயிருந்து மாஸ்கோ வரை இந்த ரயில் வலையமைப்பு விரிந்திருக்கிறது.
# ரியானா



**ரியானா** என்ற புனைப்பெயரில் அறிவிக்கப்பட்ட **ராபின் ரியனா ஃபென்ட்டி** (Robyn Rihanna Fenty, பி. பிப்ரவரி 20, 1988) ஒரு பார்பேடிய இசைக் கலைஞர், நடிகை, இசையமைப்பாளர். 2003இல் ஜெய்-சியால் கண்டுபிடிக்கப்பட்டு 2005இல் இவரது முதலாம் இசைத்தொகுப்பு வெளிவந்தது. 2007இல், *குட் கேர்ல் கான் பேட்* (Good Girl Gone Bad) இசைத்தொகுப்பு வெளிவந்து உலக அளவுக்கு புகழுக்கு வந்தார்.  

ஏழு கிராமி விருதுகளைப் பெற்றுள்ள ரியானா, பில்போர்ட் பெரும் பாடல் அட்டவணையில் 13 பாடல்கள் அடைந்தவர்களில் மிகவும் இளமையானவர். மூன்று கோடி இசைத் தொகுப்புகளை விற்று, வரலாற்றிலேயே பெருமளவில் விற்பனை செய்த பாடகர்களின் பட்டியலில் இருக்கிறார். 2012இல் டைம் இதழான் உலகில் 100 மிக செல்வாக்கானவர்களின் பட்டியலில் சேர்க்கப்பட்டார்.
# இடுக்கி மக்களவைத் தொகுதி


**இடுக்கி மக்களவைத் தொகுதி**, இந்திய மக்களவைக்கான தொகுதியாகும். இது கேரளத்தின் 20 மக்களவைத் தொகுதிகளில் ஒன்று.  

## சட்டமன்றத் தொகுதிகள்
இந்த மக்களவைத் தொகுதிக்கு உட்பட்ட சட்டமன்றத் தொகுதிகள் கீழே தரப்பட்டுள்ளன.  
- 2014, ஜாய்ஸ் ஜார்ஜ், சுயேட்சை

## நாடாளுமன்றத் தேர்தல்கள்
# தாமாங் மொழி



**தாமாங் மொழி** (तामाङ) நேபாளத்தில் பேசப்படும் சீன-திபெத்திய மொழியாகும். இம்மொழி நேபாளத்திற்கு வெளியே பூட்டான் நாட்டிலும், இந்தியாவில் சிக்கிம் மாநிலத்திலும் மேற்கு வங்காளத்தின் டார்ஜீலிங் மாவட்டத்திலும் பேசப்படுகிறது. இது கிழக்கு தாமாங், வடமேற்கு தாமாங், தென்மேற்கு தாமாங், கிழக்கு குர்க்கா தாமாங், மேற்கு தாமாங் ஆகிய கிளைமொழிகளாக மொழியியலாளர்களால் பிரிக்கப்படுகிறது. மொத்தமாக 17 லட்ச மக்கள் இம்மொழியை பேசுகின்றனர்.  

இம்மொழி தாம்யிக் எழுத்துமுறையில் எழுதப்படுகிறது . இது திபெத்திய எழுத்துமுறை, தேவநாகரி ஆகிய எழுத்துமுறைகளை ஒத்த எழுத்துமுறை ஆகும். எனினும் பலவேளைகளில் இம்மொழி தேவநாகரியிலேயே நேராக எழுதப்படுகிறது.
# கோட்டயம் மக்களவைத் தொகுதி

**கோட்டயம் மக்களவைத் தொகுதி**, இந்திய மக்களவைக்கான தொகுதியாகும். இது கேரளத்தின் 20 மக்களவைத் தொகுதிகளில் ஒன்று.  

## சட்டசபைத் தொகுதிகள்
இந்த தொகுதியில் கீழ்க்காணும் சட்டமன்றத் தொகுதிகள் உள்ளன.  
- 2014, ஜோஸ் கே. மணி, மணி கேரள காங்கிரசு

## நாடாளுமன்றத் தேர்தல்கள்
# ஆலப்புழா மக்களவைத் தொகுதி

**ஆலப்புழா மக்களவைத் தொகுதி**, இந்திய மக்களவைத் தொகுதியாகும். இது கேரளத்தின் 20 மக்களவைத் தொகுதிகளில் ஒன்று.  

## சட்டசபைத் தொகுதிகள்
இது 7 சட்டமன்றத் தொகுதிகளைக் கொண்டது.  
- 2014, கே. சி. வேணுகோபால், இந்திய தேசிய காங்கிரசு

## நாடாளுமன்றத் தேர்தல்கள்
# மாவேலிக்கரை மக்களவைத் தொகுதி

**மாவேலிக்கரை மக்களவைத் தொகுதி**, இந்திய மக்களவைத் தொகுதியாகும். இது கேரளத்தின் 20 மக்களவைத் தொகுதிகளில் ஒன்று.  

## சட்டசபைத் தொகுதிகள்
இந்த மக்களவைத் தொகுதிக்கு உட்பட்ட சட்டசபைத் தொகுதிகள் கீழே தரப்பட்டுள்ளன.  
- 2014, கொடிக்குன்னில் சுரேஷ், இந்திய தேசிய காங்கிரசு

## நாடாளுமன்றத் தேர்தல்கள்
# பத்தனம்திட்டா மக்களவைத் தொகுதி

**பத்தனம்திட்டா மக்களவைத் தொகுதி**, இந்திய மக்களவைக்கான தொகுதியாகும். இது கேரளத்தின் 20 மக்களவைத் தொகுதிகளில் ஒன்று.  

## சட்டசபைத் தொகுதிகள்
இந்த மக்களவைத் தொகுதிக்கு உட்பட்ட சட்டசபைத் தொகுதிகள் கீழே தரப்பட்டுள்ளன.  
- 2014, ஆன்டோ ஆன்டனி, இந்திய தேசிய காங்கிரசு

## நாடாளுமன்றத் தேர்தல்கள்
# ஆற்றிங்கல் மக்களவைத் தொகுதி

**ஆற்றிங்கல் மக்களவைத் தொகுதி**, இந்திய மக்களவைக்கான தொகுதியாகும். இது கேரளத்தின் 20 மக்களவைத் தொகுதிகளில் ஒன்று.  

## சட்டமன்றத் தொகுதிகள்
இந்த மக்களவைத் தொகுதிக்கு உட்பட்ட சட்டசபைத் தொகுதிகள் கீழே தரப்பட்டுள்ளன.  
- 2014, ஏ. சம்பத், இந்திய மார்க்சிஸ்ட் கம்யூனிஸ்ட் கட்சி
# சூரியப் பொருண்மை

**சூரியப் பொருண்மை** அல்லது **சூரியத் திணிவு** (*M*<sub>☉</sub>) (Solar mass) என்பது வானியலில் ஒரு திணிவலகு (திணிவை அளக்கும் அலகு) ஆகும். சூரியப் பொருண்மை என்பது சூரியனின் திணிவுக்கு சமமான திணிவு ஆகும்.அதாவது 2 சூரியத் திணிவு என்று குறிப்பிட்டால் அது சூரியனைப் போல இரண்டு மடங்கு திணிவு உடையது என்பது பொருள். இதன் மூலம் மற்ற விண்மீன்கள், விண்மீன் பேரடைகள், நெபுலாகள் மற்றும் விண்மீன் கொத்துகள் போன்றவற்றின் திணிவு அல்லது நிறையை குறிப்பிடுகிறார்கள்.  
சூரியத் திணிவு முறையே:  

:<math>M_{\odot}=( 1.98855\ \pm\ 0.00025 )\ \times10^{30}\hbox{ kg}</math>  

மேலேயுள்ள **சூரியப் பொருண்மை** புவியை விட 332,946 மடங்கும், வியாழன் கோளை விட 1048 மடங்கும் பெரியது.  

புவி, சூரியனை நீள் வட்டப் பாதையில் சுற்றி வருவதால், சூரியனின் நிறையை சுற்றுக்காலத்திற்கான சமன்பாடு மூலம் கணக்கிடலாம்  
}}
# அனந்தபுரம் மக்களவைத் தொகுதி

**அனந்தபுரம் மக்களவைத் தொகுதி**, ஆந்திரப் பிரதேசத்தின் 25 மக்களவைத் தொகுதிகளில் ஒன்று.  

## சட்டமன்றத் தொகுதிகள்
இந்த மக்களவைத் தொகுதிக்கு உட்பட்ட சட்டமன்றத் தொகுதிகள் கீழே தரப்பட்டுள்ளன.  
- ராயதுர்க்
- உரவாகோண்டா
- குண்டக்கல்
- தத்பத்ரி
- சிங்கனமலை
- அனந்தபுரம் நகரம்
- கல்யாண்துர்க்

## நாடாளுமன்ற உறுப்பினர்கள்
- 2009: அனந்த வெங்கடராமி ரெட்டி - இந்திய தேசிய காங்கிரசு
- 2014: ஜே. சி. திவாகர் ரெட்டி - தெலுங்கு தேசம் கட்சி
- 2019: தலாரி ரங்கையா - ஒய். எஸ். ஆர். காங்கிரஸ் கட்சி
# வெங்கடநரசிம்மராஜுவாரிபேட்டை தொடருந்து நிலையம்



**வெங்கடநரசிம்மராஜுவாரிபேட்டை தொடருந்து நிலையம்** (Venkatanarasimharajuvaripeta railway station -VKZ) இந்தியாவில் ஆந்திரப் பிரதேசத்தில் ஒரு தொடருந்து நிறுத்தம். தமிழ்நாடு எல்லை அருகில், திருத்தணியிலிருந்து ஏறத்தாழ 10 கி.மீ. வடக்கில் தேசிய நெடுஞ்சாலை 205 பக்கத்தில் அமைந்துள்ளது. தென்னக இரயில்வேயின் ரேணிகுண்டா-அரக்கோணம் பகுதியில் உள்ளது. இந்திய இரயில்வேயில் மிக நீளமான பெயர் வைத்த தொடருந்து நிறுத்தமே இது.
# நுகத்தடி

**நுகத்தடி** அல்லது மேக்கால் எனப்படும் இது ஏர், மாட்டு வண்டி, எண்ணெய் செக்கு, வயல் பறம்படிதல் முதலிய கருவிகளில் எருதுகளை பூட்ட பயன்படும் நீளமான தடி ஆகும்.  

## அமைப்பு
பொதுவாக இது நேராகவோ அல்லது இடையில் வளைவுடனோ ஒற்றை அல்லது இரெட்டை எருதுகள் பூட்டும்படியாக வடிவமைக்கபட்டிருக்கும். மாடுகளை நுகத்தடியில் கயற்றினாள் பூட்ட இரண்டு அல்லது நான்கு துளைகள் அமைக்கப்பட்டிருக்கும். ஒற்றை மாட்டு நுகத்தடியின் இரு பக்கங்களிலும் இரு நுகக்கால்கள் (நீளமான மரத்தடி) கொண்டு ஏர், வண்டி போன்ற கருவியுடன் இணைக்கலாம். இரெட்டை மாட்டு நுகத்தடியின் நடுவில் ஒரு நுகக்கால் கொண்டு ஏர், வண்டி போன்ற கருவியுடன் இணைக்கலாம். நுகத்தடியையும் நுகக்காலையும் இணைக்க நுகத்தாணி எனும் அச்சு பயன்படுகிறது.  

## பயன்
எருதின் இழு விசை வீணாகாமல் ஒருங்கிணைத்து நுகக்கால் வாயிலாக குறிப்பிட்ட கருவிக்கு மாற்ற உதவுகிறது. எருதின் கழுத்தின் மேல் பகுதியில் நுகத்தடி அமர்வதால் எருதின் குரல்வளைக்கு தீங்கு நேராதவாறு அதன் விசையை மட்டும் பயன்பாட்டுக்கு வழங்குகிறது. எருது, மாடு மட்டுமல்லாது குதிரை போன்ற இழுவைத்திறன் கொண்ட மிருகங்களையும் பூட்ட இது உதவும்.
# குற்றாலம் சுற்று சூழல் பூங்கா

**சுற்றுச்சூ​ழல் பூங்கா** (ஆங்கிலம்:Eco Park) என்பது தென்காசி மாவட்டம், குற்றாலத்தில் தமிழக அரசினால் அமைக்கப்பட்ட பூங்காவாகும்.  

## வரலாறு
இது தமிழ் நாட்டின் தென் பகுதியான தென்காசி மாவட்டத்தில் அமைந்துள்ளது. சுற்றுச்சூ​ழல் பூங்கா இதன் அருகே அமைந்த புகழ்பெற்ற குற்றாலம் திருக்குற்றாலநாதர் கோயில், மெயின் அருவி, பழைய குற்றால அருவி, புலி அருவி, ஐந்தருவி, என பல்வேறு அருவிகளை உள்ளடக்கியது. சுற்றுலா பயணிகளைக் கவரும் விதமாக தமிழக அரசு 5.73 கோடி ரூபாய்ச் செலவில் 37.23 ஏக்கர் நிலப்பரப்பில் அமைத்துள்ளது. மேலும் இப்பூங்காவை அருவிப் பூங்கா என்றும் அழைக்கப்படுவது உண்டு இப்பூங்காவில் எங்கு நோக்கினாலும் பூக்கள், மரங்கள் என்று கண்களுக்கு குளிர்ச்சியான இயற்கை நம் மனத்தைக் கவரும் வகையில் அமைந்துள்ளது. இங்கு பெரணி பூங்கா, இயற்கை ஒவிய பதாகைகள், பசுமை குடில், நறுமணப் பூங்கா, பார்வையாளர்கள் மடம், சாகச விளையாட்டுத் திடல், தாள்த்தள தோட்டம், மரப்பாலம் என பல உள்ளன. மேலும் இப்பூங்கா தமிழகத்தின் மிகப்பெரிய சுற்றுச்சுழல் பூங்காவாகக் கருதப்படுகிறது.  

#
# தொலை தூர விண்வெளி வலைப் பின்னல்



**தொலை தூர விண்வெளி வலைப் பின்னல்** (The Deep Space Network (DSN)) ஆகும். இவை உலகளாவிய வலைப்பின்னல் ஆகும். இவற்றில் மிகப்பெரிய அலைவாங்கி மூலம் கோள்களுக்கு இடையே செலுத்தும் விண்வெளி ஓடங்களில் இருப்பிடத்தை அறியவும் அவற்றைக் கண்காணித்து கட்டுப்படுத்தவும் முடியும். உதாரணமாக இந்தியாவின் மங்கள்யான் செயற்கைக் கோள் செவ்வாய் கிரகத்தை நோக்கிச் செல்லும் போது அதைக் கண்காணிக்கவும் கட்டுப்படுத்தவும் இவை பயன்படுகின்றன. இந்தியாவிற்கான தொலை தூர விண்வெளி வலைப் பின்னல் பெங்களூருக்கு அருகில் 'பயலாலு' பகுதியில் 2008 ஆம் ஆண்டில் நிறுவப்பட்டது. மேலும் அமெரிக்கா, ஐரோப்பிய விண்வெளி நிறுவனம், ரஷ்யா மற்றும் சீனா போன்ற நாடுகளும் தொலை தூர விண்வெளி வலைப் பின்னல் அமைப்பை அமைத்துள்ளன.  
## அமைவிடங்கள்

*தொலை தூர விண்வெளி வலைப் பின்னல்* அலைவாங்கிகள் 120° இடைவெளியில் உலகின் மூன்று இடங்களில் அமைக்கப்பட்டுள்ன. இதன் மூலம் தொலைதூரச் செயற்கைக் கோள்களை ஒரு இடத்தில் இருந்து கண்காணிக்க இயலாவிட்டாலும் அடுத்த இடத்திலிருந்து கண்காணிக்கவோ கட்டுப்படுத்தவோ இயலும்.  
அவை,  
- அமெரிக்காவின் கலிபோர்னியாவில் அமைந்துள்ள *கோல்ட்ஸ்டோன் தொலை தூர விண்வெளித் தகவல்தொடர்பு வளாகம்* (Goldstone Deep Space Communications Complex)
- ஆஸ்திரேலியாவின் கான்பெராவிலுள்ள *கான்பெரா தொலை தூர விண்வெளித் தகவல்தொடர்பு வளாகம்* (Canberra Deep Space Communication Complex )
- ஸ்பெயின் நாட்டின் மாட்ரிட்டிலுள்ள *மாட்ரிட் தொலை தூர விண்வெளித் தகவல்தொடர்பு வளாகம்* (Madrid Deep Space Communication Complex)
# இந்திய தொலை தூர விண்வெளி வலைப் பின்னல்


**இந்திய ஆழ்வெளி வலைப்பிணையம்** *(Indian Deep Space Network (IDSN))* என்பது மிகப்பெரிய அலைவாங்கி மூலம் கோள்களுக்கு இடையே செலுத்தும் விண்வெளி ஓடங்களின் இருப்பிடத்தை அறியவும் அவற்றைக் கண்காணித்து கட்டுப்படுத்தவும் இவை பயன்படுகின்றன. உதாரணமாக இந்தியாவின் மங்கள்யான் செயற்கைக் கோள் செவ்வாய் கிரகத்தை நோக்கிச் செல்லும் போது அதைக் கண்காணிக்கவும் கட்டுப் படுத்தவும் இவை பயன்படுகின்றன. இந்தியாவிற்கான தொலை தூர விண்வெளி வலைப் பின்னல் பெங்களூருக்கு அருகில் 'பயலாலு' பகுதியில் 17 அக்டோபர் 2008 ஆம் ஆண்டில் நிறுவப்பட்டது. இதை நிறுவுவதற்கான மதிப்பு 62 கோடிகள் இந்திய ரூபாய் ஆகும். மேலும் அமெரிக்கா, ஐரோப்பிய விண்வெளி நிறுவனம், ரஷ்யா மற்றும் சீனா போன்ற நாடுகளும் தொலை தூர விண்வெளி வலைப் பின்னல் அமைப்பை அமைத்துள்ளன. உதாரணமாக இந்தியாவின் சந்திரயான் விண்கலத்தைக் கண்காணிக்க இது பயன்பட்டது. மேலும் மங்கள்யான் செயற்கைக் கோள் செவ்வாய் கிரகத்தை நோக்கிச் செல்லும் போது அதைக் கண்காணிக்கவும் கட்டுப்படுத்தவும் இவை பயன்படுகின்றன. இதன் அமைவிடம் ஆகும்.
# தமிழ்நாடு அரசு வருவாய் துறை நேரடி நியமன அலுவலர்ச் சங்கம்

**தமிழ் நாடு அரசு வருவாய் துறை நேரடி நியமன அலுவலர்ச் சங்கம்** (ஆங்கிலம்:Tamil Nadu Direct Recruitment Revenue Officers Association) இச் சங்கத்தின் நிறுவனத் தலைவர் ஓய்வு பெற்ற வட்டாட்சியர் திரு. வீ. இருளப்பன் ஆவார்.  

தமிழ் நாடு அரசின் முதுகெலும்புத் துறையான வருவாய் துறையில் தமிழ் நாடு அரசுப் பணியாளர் தேர்வாணையம் மூலம் சார் நிலைப் பணிகள் ஒன்று தொகுதி இரண்டின் கீழ் முதன்மைத் தேர்வு மற்றும் நேர்முகத் தேர்வின் மூலம் தெரிவு செய்யப்பட்டு மாவட்ட வருவாய் அலகுகளில் உதவியாளர் நிலையில் பணியமர்த்தப் படுகின்றனர். இவ்வாறு தேர்ந்தெடுக்கப்பட்ட நேரடி நியமன வருவாய் உதவியாளர்கள் (புரோ அசிஸ்டண்ட்) மாவட்ட வருவாய் அலகுகளில் பணி நியமனம் செய்யப்பட்டு முதல் ஒருமாதக் காலம் வருவாய் ஆய்வாளர் அலுவலகம், வட்டாட்சியர் அலுவலகம், வருவாய் கோட்டாட்சியர் அலுவலகம் மற்றும் மாவட்ட ஆட்சியர் அலுவலகங்களில் பயிற்சி மேற்கொண்டு இரண்டு மாத கால பவானி சாகர் அரசு அலுவலர் பயிற்சி நிலையத்தில் பயிற்சி பெற்று ஒருமாத கால ஒரத்தநாடு நில அளவைப் பயிற்சி முடித்து பின்னர் வட்டாட்சியர் அலுவலகத்தில் 12 மாதமும் வருவாய் துறை தேர்வுகள் மூன்று தாள்களை முடித்த பின்னர் உள்வட்ட வருவாய் ஆய்வாளராக இரண்டு ஆண்டு பணி முடித்து பின்னர் 18 மாத மாவட்ட ஆட்சியர் அலுவலக பணி முடித்த பின்னர் இக் கால கட்டத்தில் நீதித் துறை தாள்கள் மூன்றில் தேர்ச்சி பெற்ற பின்னர் மண்டல துணை வட்டாட்சியராகப் பதவி உயர்வு வழங்கப்படுகிறது.  
இவ்வாறு பதவி உயா்வு பெறுவதில் நேரடி நியமன உதவியாளா்களுக்கும் பதவி உயா்வில் வரும் உதவியாளா்களுக்கும் 2 - 1 என்ற விகிதத்தில் துணை வட்டாட்சியா் பதவிக்கு பாிந்துரை செய்யப்படுகிறது.  
## சங்கத்தின் தோற்றமும் வரலாறும்
இச் சங்கத்தை தோற்றுவித்ததில் நிறுவனத் தலைவா் வீ. இருளப்பன், அப்ரோஸ் பாஷா, பாாி வேல், குமரேசன், போன்றோா்களின் பங்களிப்புகள் மிக மிக அதிமாகும்.  
தமிழ்நாடு வருவாய் துறை அலுவலா் சங்கத்தின் செயல்பாடுகளால் பாதிக்கப்பட்ட பயிற்சி வருவாய் ஆய்வாளா்களால் ஒன்று சோ்ந்து ஆரம்பிக்கப்பட்ட இயக்கமாகும்.  

## ஆதாரங்கள்

## வெளியிணைப்பு
தமிழ் நாடு அரசு வருவாய் துறை நேரடி நியமன அலுவலர்ச் சங்கம்
# மாந்த பாலுணர்வியல்

**மாந்த பாலுணர்வியல்** என்பது சிற்றின்ப அனுபவங்கள் மற்றும் தூண்டுதல்களின் வெளிப்பாடாகும். தனி மனித பாலுணர்வுத்திறன், அகப் பாலுணர்வுத் தூண்டலாகவும், அதன் மூலம் மற்றொரு நபரின் பாலினப் புறத்தூண்டல், ஈர்ப்பிசைவுகளைப் பொருத்தாதாகும். பாலுணர்வானது, உயிரியல் இனவிருத்தி, அல்லது உளவியல் காரணிகளான அன்பு, காதல், காமம், உள்ளிட்ட அக/புற உணர்ச்சித் தூண்டல்கள் அல்லது கற்பின் நோக்கங்களாகவும் இருக்க இயலும்.  

மனிதனின் தனிப்பட்ட பருவமடைதலின் (விடலை) போது பாலுணர்வு நடவடிக்கைகள் பொதுவாக அதிகரிக்கிறது. சில அறிஞர்கள் பாலுணர்வு மரபியல் சார்ந்ததென்றும், சிலர் இவை உயிரியல் மற்றும் சூழல் சார்ந்ததென்றும் வரையறுக்கின்றனர்.  

## அறிஞர்களின் பார்வையில் பாலுணர்வு
பாலுணர்வு புதிரா? புனிதமா? எனப் பல விவாதங்கள் இருந்த போதும், சில மேற்கத்திய அறிஞர்களின் கூற்றுக்கள் பாலுணர்வின் நன்மை, தீமைகளின் கண்ணோட்டங்களாக பின்வருவன:  

### தாமஸ் அக்வினாஸ் - இயற்கை விதி
இடைக்காலத் தத்துவ மேதை *புனித தாமஸ் அக்வினாஸின்* கூற்றுப்படி "கடவுள் உருவாக்கிய பாலுணர்வு என்ற தன்மை, நம்மைச் சார்ந்த இயற்கையின் பாதுகாப்பினைக் கருத்தில் கொண்டே கடவுளால் நிலையாக்கப்பட்டது. ஒரு சந்ததியின் பிறப்பின்படி குறிப்பிட்ட அச்சந்ததியின் இயல்பு மரபுவழி பாதுகாக்கப்படுகிறது என்பது இயற்கை. இதற்காக மட்டுமே பாலுணர்வு பயன்படுத்தப்பட வேண்டும்.  

### சிக்மண்ட் பிராய்ட்
மனோதத்துவ அறிஞர் **ப்ராய்ட்**, "பாலுணர்வு நடத்தை என்பது உயிரியல் சார்ந்த, உள்ளத்துள் ஊக்குவிக்கும் முக்கிய சக்தியாகும்" என முன்மொழிந்தார். இவர்தம் கூற்றின்படி பாலுணர்வு இரண்டு பரந்த குழுக்களாக்கப்பட்டது. அவை ஈரோஸ் (பிறப்பு)- இது அனைத்து சுய பாதுகாத்தல், வாழ்வூக்கங்கள் மற்றும் சிற்றின்ப உணர்வுகளை உள்ளடக்கியது. தனடோஸ் (மரண உள்ளுணர்வு) என்பது ஆக்கிரமிப்பு , சுய அழிவு, கொடு உணர்வு ஆகியவைகளை உள்ளடக்கியதாகும். பிராய்டின் கூற்றின்படி பாலுணர்வு என்பது உடலின் சிற்றின்பங்களைச் சார்ந்ததாகும்.  

### ஜான் லாக்
ஜான் லாக்(1632 – 1704) கூற்றுப்படி "மனித இனத்தில் உள்ளார்ந்த வேறுபாடுகளுள்ளதென்பதை மறுக்கிறார். மேலும் மனிதன் சமூகமும், சூழலுமே மனிதனை நெறிப்படுத்துவதாக" வாதிடுகிறார். சூழலே மனித அறிவை வலுப்படுத்துவதாகவும், சூழியத்திலிருந்து அறிவு அனுபவங்களால் உருப்பெறுவதாகவும் விளக்குகிறார். மாந்தப்பாலுணர்வு ஏனைய விலங்குகளினின்றும் முற்றிலும் மாறுபட்டது. ஏனெனில் மாந்தப்பாலுணர்வு இனவிருத்தியை மட்டும் சார்ந்ததல்ல. சமூகம், பண்பாடு, நடத்தை மற்றும் அணுகுமுறை ஆகியவற்றைச் சார்ந்தது.  
  - சட்டம் : 1860ல் கொண்டுவரப்பட்டது, ஆண், பெண், விலங்குகளுடன் இயற்கைக்கு மாறான பாலுறவைத் தடை செய்யும் சட்டப் பிரிவு
  - தண்டனை : குற்றம் நிரூபிக்கப் பட்டால் ஆயுள் தண்டனையோ அல்லது பத்தாண்டுகால சிறைத் தண்டனையொ விதிக்கப் படலாம்
  - எதிர்ப்பவர்கள் :தற்பால் இனச்சேர்க்கையில் ஈடுபடுபவர்கள்.
- பாலுணர்வுக் கட்டுப்பாடு என்பது பல சட்டங்கள், தடைகள் மற்றும் சமூக பழக்க வழக்கங்கள் மூலம் ஒழுங்கமைக்கப்படுகின்றன. இவைகள் ஏதோ ஒரு வகையில் பாலியல் நடவடிக்கைகள் பாலுணர்வுகளைக் கட்டுப்படுத்தும் தாக்கத்தை ஏற்படுத்தும். இந்த சட்டங்கள் நாட்டுக்கு நாடு, பண்பாடு, சமூகம், மதம் மற்றும் காலத்திற்கேற்ப வேறுபடுகின்றன.
- ஆனாலும் மறைமுகமாகவும், சட்டத்தை பொருட்படுத்தாதும், சிலர் தவறாக நடக்கின்றனர். பொது பாலியல் செயல்பாடு என்பது திருமணத்துடன் அங்கீகரிக்கப்பட்ட ஒன்றாகும். இருந்தபோதிலும் திருமணமல்லாத உறவும் வழக்கமாகவே உள்ளன. இவை பல சர்ச்சைக்குரிய பொது விவாதத்திற்கு உட்படுத்தப்பட்டுள்ளன.
# பாதுகாப்பான மீயுரை பரிமாற்ற நெறிமுறை

**பாதுகாப்பான மீயுரை பரிமாற்ற நெறிமுறை** (HTTPS) என்பது ஒரு கணினி பிணைய இயக்க இணையத்தில் பாதுகாப்பான முறையில் எந்த ஒரு தகவலையும் (Software deployment) பயன்படுத்தும் ஒரு தகவல் தொடர்பு நெறிமுறை ஆகும். இதுவரை இணையத்தில் ஒரு முகவரியைக் கொடுக்கும் போது ஹெடிடிபி(http) என்றே கொடுக்கப்பட்டு வந்தது. அறிவியல் வளர்ச்சியின் போக்கால் நமது இணைய தகவல் திருடப்பட்டு தவறான வழிகாட்டுதலுக்கு உள்ளாக்கப்படக்கூடாது என்ற யோசனையில் *http*யை விடுத்து போக்குவரத்து அடுக்கு பாதுகாப்புக்காக (SSL/TLS) **https** (hyper text transfer protocol secure) அதாவது **பாதுகாப்பான மீயுரை பரிமாற்ற நெறிமுறை** பயன்படுத்தப்படுகிறது.  

**பாதுகாப்பான மீயுரை பரிமாற்ற நெறிமுறை** பயன்பாட்டின் மூலம் நுகர்வோருக்கும் வழங்கிகும் உள்ள தரவுஓட்டம் (Flow network) மிகவும் பத்திரப்படுத்தி தகவல் பரிமாறிக்கொள்ளப்படுகிறது.  

இவ்வாறான நெறிமுறையின் மூலம் ஒருவர் பரிமாறிக்கொள்ளும் தகவலானது மிகவும் பாதுகாப்பாக்க வைக்கப்படுகிறது என்று X.509 சான்றிதழ் மூலம் உறுதி செய்யப்படுகிறது.  

## பயன்பாடு
தற்போதைய காலங்களில் கூகிள் நிறுவனம் ஜிமெயில் தகவல் அனுப்பும் தரவுகளுக்காக பயன்படுத்தி வருகிறது.  

## மேற்கோள்
# புரோ*சி

**புரோ*சி** (*Pro*C*, புரோ*சி / சி + +) ஆரக்கிள் தரவுத்தள மேலாண்மை அமைப்புகள் பயன்படுத்தப்படும் ஒரு பதிக்கப்பட்ட எஸ்கியூஎல் நிரலாக்க மொழி ஆகும். புரோ*சி சி அல்லது சி++ மொழியை பயன்படுத்தி எழுதப்படுகிறது. இதனை தொகுக்கும் போது புரோ*சி நூலகம் (‌‌முன்தொகுப்பான்‌‌‌‌‌) அங்கு உட்பொதிந்துள்ள வினவல் அமைப்பு மொழியை (Embedded SQL‌) சி அல்லது சி++ நிரலாக்க மொழியாக மாற்றுகிறது. பின்னர் உபயோகத்தில் உள்ள பல சி அல்லது சி++ தொகுப்பான்‌‌‌‌‌களில் எதேனும் ஒன்றைக் கொண்டு பயன்பாடு உருவாக்கப்படுகிறது.
# ராகினி


**ராகினி** (1937-1976), தென்னிந்திய நடிகை, பரதக் கலைஞர். திருவிதாங்கூர் சகோதரிகளில் (லலிதா,பத்மினி) ராகினி இளையவர். 1950-களில் இவர் தம் திரைப்பயணத்தைத் தொடங்கினார். இந்தி, தமிழ், தெலுங்கு, மலையாள மொழிகளில் தம் முத்திரையைப் பதித்தார். தென்னிந்திய நடிகையாக இருந்த போதிலும் மலையாளத்திலும் இந்தித் திரைப்படங்களிலும் அதிகம் நடித்துள்ளார்.  

## வாழ்க்கைக் குறிப்புகள்
இவர் திருவனந்தபுரத்தில் பூஜாப்புர பகுதியில் பிறந்தார். இவரது பெற்றோர் தங்கப்பன், சரஸ்வதி ஆவர். இவரது மூத்த சகோதரி லலிதா, இரண்டாமவர் பத்மினி இருவரும் புகழ்பெற்ற நாட்டிய நடிகைகள். இவர்கள் திருவிதாங்கூர் சகோதரிகள் என அழைக்கப்பட்டனர். மூவரும் பரதக்கலையை குரு.கோபிநாத், குரு.மகாலிங்கம் பிள்ளை ஆகியோரிடம் கற்று நன்கு தேர்ச்சி பெற்றனர். இவர்களது சகோதரர் சந்திரசேகர் என்பவராவார். ராகினி, மாதவன் தம்பி என்பாரை மணந்து கொண்டார். இவர்களுக்கு லட்சுமி, பிரியா என இரு மகள்கள் இருந்தனர்.  

## திரைப்பயணம்
இந்தி மொழியில் நாட்டியத்தின் முக்கியத்துவத்தை உணர்த்திய பெருமை ராகினி உள்ளிட்ட தென்னிந்திய நடிகைகளையே சாரும்.  

இவர் நடித்த திரைப்படங்கள்  

### தமிழ்த் திரைப்படங்கள்
- வீர பாண்டிய கட்டபொம்மன் (1959)
- தூக்கு தூக்கி (1954)

### மலையாளத் திரைப்படங்கள்

- ஆலிங்கனம்(1976)......(கதாபத்திரம்:விமலா)
- லக்‌ஷ்யம்(1972)
- அரோமலுன்னி(1972)
- நடன் பிரேமம்(1972)
- எர்ணாகுளம் ஜங்க்‌ஷன்(1971).....(கதாபாத்திரம்:மாலதி)
- லங்கா தகனம்(1971) .... (கதாபாத்திரம்:மகேஸ்வரி)
- பஞ்சவடி காடு(1971)
- பூம்பட்டா(1971).... (கதாபத்திரம்:சுசீலா)
- முத்தச்சி(1971)
- கங்கை சங்கமம்(1971)
- அச்சன்டே பார்யா(1971) .... (கதாபத்திரம்:தங்கம்மா)
- அரநாழிகநேரம்.... (கதாபத்திரம்:தீனம்மா)
- துறக்காத வாதில் (1970).... (கதாபத்திரம்:சுலேகா)
- ஒதேனன்றே மகன் (1970)
- சபரிமலை சிறீ தர்ம சாஸ்தா (1970)
- மணவாட்டி(1964)
- ஸ்கூல் மாஸ்டர்(1964)..... (கதாபத்திரம்: சரளா)
- அண்ணா(1964)
- ஆட்டம் பாம் (1964)
- காளையும் காமினியும்(1963)
- சிலம்பொலி (1963)
- நித்ய கன்யகா (1963)
- பார்யா (1962)
- வியார்ப்பின்டே விலா (1962)
- கால்படுகல் (1962)
- விதி தன்ன விளக்கு (1962)
- வேலுதம்பி தலாவா (1962)
- பாலாட்டு கோமன் (1962)
- புதிய ஆகாசம் புதிய பூமி (1962) ..... (கதாபத்திரம்: பொன்னம்மா)
- உண்ணியர்ச்சா (1961)
- உம்மினி தன்கா(1961) .... (கதாபத்திரம்: ஆனந்தம்)
- கிருஷ்ண குசேலா(1961)
- நாயரு பிடிச்ச புலிவால்(1958).... (கதாபத்திரம்: தங்கம்)
- தச்கரா வீரன் (1957)
- பிரசன்னா (1950)

### இந்தித் திரைப்படங்கள்
- ஜெய் ஜகத் ஜனனி (1976)
- ஆதி ராத் கே பாத் (1965)
- யே தில் கிஸ்கோ தூன் (1963)
- கஹரா தாக் (1963)
- நாக் ராணி (1963)
- சிகாரி (1963)
- ஆய் பிர்சே பாஹர் (1960)
- கல்பனா (1960)
- அமர சாஹீத் (1959)
- அமர தீப் (1958)
- முஜ்றிம் (1958)
- ஸிதாங்கர் (1958)
- மிஸ்டர் எக்ஸ் (1957)
- பாயல் (1957)
- ஃகைதி (1957)

## இறப்பு
திசம்பர் 30, 1976ஆம் ஆண்டு புற்றுநோயால் காலமானார்.
# அமலாபுரம் மக்களவைத் தொகுதி



**அமலாபுரம் மக்களவைத் தொகுதி**, ஆந்திரப் பிரதேசத்தின் 25 மக்களவைத் தொகுதிகளில் ஒன்று.  

## சட்டமன்றத் தொகுதிகள்
இந்த மக்களவைத் தொகுதிக்கு உட்பட்ட சட்டசபைத் தொகுதிகள் கீழே தரப்பட்டுள்ளன.  
- ராமசந்திராபுரம்
- மும்மடிவரம்
- அமலாபுரம்
- ராஜோலு
- கன்னவரம்
- கொத்தபேட்டை
- மண்டப்பேட்டை

## நாடாளுமன்ற உறுப்பினர்கள்
- 2014: ரவீந்திர பாபு பண்டுலா, தெலுங்கு தேசம் கட்சி
- 2019: சிந்தா அனுராதா, ஒய். எஸ். ஆர். காங்கிரஸ் கட்சி
- 2024: கா. மோ. அரிசு பாலயோகி. தெலுங்கு தேசம் கட்சி

## நாடாளுமன்றத் தேர்தல்கள்
# திருப்பதி மக்களவைத் தொகுதி



**திருப்பதி மக்களவைத் தொகுதி**, ஆந்திரப் பிரதேசத்தின் 25 மக்களவைத் தொகுதிகளில் ஒன்று.  

## சட்டசபைத் தொகுதிகள்
- சர்வபள்ளி
- கூடூர்
- சூளூர்பேட்டை
- வெங்கடகிரி
- திருப்பதி
- ஸ்ரீகாளஹஸ்தி
- சத்யவேடு

## நாடாளுமன்ற உறுப்பினர்கள்
| 2024 | மட்டிலா குருமூர்த்தி | ஒய். எஸ். ஆர். காங்கிரஸ் கட்சி |
| --- | --- | --- |
| 2021 (இடைத்தேர்தல்) |  |  |
| 2019 | பல்லி துர்கா பிரசாத் ராவ் |  |
| 2014 | வரபிரசாத் ராவ் வெலகப்பள்ளி |  |
| 2009 | சிந்தா மோகன் | இந்திய தேசிய காங்கிரசு |
| 2004 |  |  |
| 1999 | நந்திபாகு வெங்கடசுவாமி | பாரதிய ஜனதா கட்சி |
| 1998 | சிந்தா மோகன் | இந்திய தேசிய காங்கிரசு |
| 1996 | நெலாவல சுப்ரமணியம் |  |
| 1991 | சிந்தா மோகன் |  |
| 1989 |  |  |
| 1984 | தெலுங்கு தேசம் கட்சி |  |
| 1980 | தம்புரு பாலகிருஷ்ணய்யா | இந்திய தேசிய காங்கிரசு |
| 1977 |  |  |
| 1971 |  |  |
| 1967 | சி. தாசு |  |
| 1962 |  |  |
| 1952 | மு. அனந்தசயனம் அய்யங்கார் |  |
# கெப்லர் 186எப்



ஓவியரின் கற்பனையில் வரையப்பட்டுள்ளது. இன்னொரு விண்மீனின் உயிரினங்களின் வாழ்தகமைப் பிரதேசத்தில் கண்டுபிடிக்கப்பட்ட, புவியின் ஆரத்திற்கு நெருங்கிய அளவுடைய முதலாவது கோளாக இது உள்ளது. நாசாவின் கெப்லர் விண்கலம் நகர்தல் முறை மூலம் விண்மீனுக்கு நெருக்கமாக மேலும் நான்கு கோள்களுடன் (புவியைவிடப் பெரியவை) இதனைக் கண்டுபிடித்தது. 19 மார்ச்சு 2014 அன்று இடம்பெற்ற மாநாட்டில் இது பற்றிய தகவல்கள் வெளியிடப்பட்டன. சில விபரங்கள் அப்போதே ஊடகங்களுக்கு வழங்கப்பட்டன. 17 ஏப்பிரல் 2014 அன்று முழு பகிரங்க அறிவிப்பு வெளியானது.
# ஆய் குடி

**ஆய் குடி** என்பது இந்தியாவின், தென்பகுதி தமிழகத்தில் வாழ்ந்த சங்க கால மக்களின் ஒரு பகுதி. இவர்கள் பொதிகை மலைப் பகுதியில் ஆய் நாட்டில் வாழ்ந்துவந்தனர். இவர்களின் அரசன் ஆய் குடிப்பெயர் அடைமொழியுடன் குறிப்பிடப்படுவான். ஆய் ஆண்டிரன், ஆய் எயினன் அவர்களில் சிறப்பு மிக்கவர். இவர்கள் தம் பெயருக்கு முன்னால் அல்லது பின்னால் ஆய் என்ற பட்டத்தை கொண்டுள்ளனர்.  

## ஆய் குடியின் பெருமை
இமயமலை உருவில் உயர்ந்து விளங்குவது போல ஆய்குடி மக்கள் கொடைப்பண்பில் சிறப்புற்று விளங்கினர்.
# குக்கூ (2014 திரைப்படம்)



**குக்கூ** இது 2014ம் ஆண்டு வெளியான தமிழ் காதல் திரைப்படம். இந்த திரைப்படத்தை **ராஜு முருகன்** இயக்க, அட்டகத்தி தினேஷ், **ஆடுகளம் முருகதாஸ்** மற்றும் **மாளவிகா நாயர்** நடித்துள்ளார்கள். இந்த திரைப்படத்தை பாக்ஸ் ஸ்டார் ஸ்டுடியோஸ் மற்றும் The Next Big Film Productions நிறுவனங்கள் வினியோகம் செய்கின்றது. இந்த திரைப்படம் மார்ச் 21ம் திகதி வெளியானது. இந்த திரைப்படம் முழுக்க முழுக்கப் பார்வையற்றவர்களைச் சுற்றியே கதை நகருகிறது.  

## நடிகர்கள்
- அட்டகத்தி தினேஷ்
- மாளவிகா நாயர்
- ஆடுகளம் முருகதாஸ்
- சோமசுந்தரம்
- இளங்கோ
- நந்தினி
- லிசி ஆண்டனி

## திரை விமர்சனம்
- குக்கூ திரை விமர்சனம்

## ஒலிப்பதிவு
# திருமணம் எனும் நிக்காஹ்



**திருமணம் எனும் நிக்காஹ்** என்பது 2014 சூன் 24 இல் வெளிவந்த ஒரு தமிழ் காதல் திரைப்படம் ஆகும். இந்த திரைப்படத்தை புதிய இயக்குநர் **அனீஸ்** இயக்க ஜெய் மற்றும் நஸ்ரியா நசீம் நடித்துள்ளார்கள்.  

## நடிகர்கள்
- ஜெய்
- நஸ்ரியா நசீம்
- பாண்டியராஜன்
- ஹீபாஹ் படேல்
- ஜமால்
- தினேஷ் கோபாலசாமி - அசரஃப்

## ஒலிப்பதிவு
# பாகல்பூர் மக்களவைத் தொகுதி

**பாகல்பூர் மக்களவைத் தொகுதி**, பீகார் மாநிலத்தின் 40 மக்களவைத் தொகுதிகளில் ஒன்று.  

## சட்டசபைத் தொகுதிகள்
இந்த மக்களவைத் தொகுதிக்கு உட்பட்ட சட்டசபைத் தொகுதிகள் கீழே தரப்பட்டுள்ளன.  
- பிப்பூர்
- கோபால்பூர்
- பிர்பைந்தி
- கஹல்கான்
- பாகல்பூர்
- நத் நகர்

## நாடாளுமன்ற உறுப்பினர்கள்
தர்பங்கா - பாகல்பூர் தொகுதி  
- 1951, லலித் நாராயண் மிஷ்ரா, இந்திய தேசிய காங்கிரசு

பாகல்பூர் தொகுதி  

- 2006: சையது ஷா நவாஸ் கான், பாரதிய ஜனதா கட்சி
- 2009: சையது ஷா நவாஸ் கான், பாரதிய ஜனதா கட்சி

## நாடாளுமன்றத் தேர்தல்கள்
# ஸ்கோபஸ் மலை


**ஸ்கோபஸ் மலை** (*Mount Scopus*, எபிரேயம் הַר הַצּוֹפִים (*Har HaTsofim*), , **', lit. "Mount Lookout"), جبل المشهد **', جبل الصوانة) ஆனது வடகிழக்கு ஜெருசலேமில் உள்ள ஒரு மலையாகும் (உயரம்: கடல் மட்டத்திலிருந்து 2710 அடி அல்லது 826 மீட்டர் ). 1948 அரபு - இசுரேல் போரின் காரணமாக ஸ்கோபஸ் மலையானது ஐக்கிய நாடுகள் சபையால் பாதுகாக்கப்பட்ட, ஜோர்தானால் நிர்வகிக்கப்பட்ட பகுதியினால் சூழப்பட்ட இஸ்ரேலின் பகுதியாக 1967 ஆம் ஆண்டு ஆறு நாள் போர் வரை இருந்தது. தற்போது ஜெருசலேம் நகரின் எல்லைப் பகுதியில் அமைந்துள்ளது.  

## படத் தொகுப்பு
ஸ்கோபஸ் மலையில் அமைந்துள்ள கட்டமைப்புக்கள் சில:
# அயோடைடு


**அயோடைடு** (*Iodide*) என்பது மூலக அயோடினின் மறையேற்றமுள்ள I<sup>-</sup> அன்னயனாகும். அயோடைடு சேர்மங்களில் அயோடின் -1 ஒக்சியேற்ற எண்ணைக் கொண்டிருக்கும். நாளாந்தம் நாம் உணவில் சேர்க்கும் அயோடின் சேர்க்கப்பட்ட உப்பிலுள்ள பொட்டாசியம் அயோடைடு இதன் அன்றாடப் பயன்பாட்டுக்கு ஒரு உதாரணமாகும். அயோடின் குறைபாட்டைத் தவிர்க்கவே உப்பில் அயோடைடு வடிவில் அயோடின் சேர்க்கப்படுகின்றது.  

## பண்புகள்

அயோடைடு அயன் ஏனைய ஹேலைட்டுக்களின் அன்னயன்களை விட பெரிய அன்னயனாகும். இதன் அயனாரை 206 பைக்கோ மீற்றர்களாகும் (pm). ஏனைய ஹேலைட்டுக்களின் அன்னயன்களின் அயனாரை ஒப்பீட்டளவில் குறைவாகும்: புரோமைடு -196 pm, குளோரைடு- 181 pm, ஃபுளோரைடு- 133 pm. இதன் பெரிய அயனாரை காரணமாக ஏனைய ஹேலைட்டுக்களின் அன்னயன்களை விட தாக்குதிறன் குறைந்ததாகும். எனவே தாக்குதிறன் கூடிய ஹேலைட்டுக்களினால் கரைசலில் அல்லது திரவாமாகவுள்ள அயோடைடு அயனை இடம்பெயர்க்க முடியும். உதாரணமாக குளோரின் வாயு கரைசலிலுள்ள அயோடைடு அயனை இடம்பெயர்க்க வல்லது.  

:2I<sup>-</sup> + Cl<sub>2</sub> → 2Cl<sup>-</sup> + I<sub>2</sub>  

அயோடைடு சேர்மங்கள் நீரில் ஓரளவு கரையக்கூடியவை. எனினும் அவற்றின் கரைதிறனும் ஏனைய ஹேலைடுக்களினதை விடக் குறைவானதாகும்.  
நீரில் அயோடின் வாயுவின் கரைதிறன் பொதுவாகக் குறைவாகும். எனினும் நீரில் கரைசல் அயோடைடு அயன் காணப்பட்டால் நீரில் அயோடின் வாயுவின் கரைதிறன் அதிகரிக்கும். அயோடின் வாயுவும், அயோடைடு அயனும் தாக்கமடைந்து I<sub>3</sub><sup>-</sup> அயன் உருவாவதால் கரைதிறன் உயர்கிறது. இவ்வாறு கரையும் போது உருவாகும் I<sub>3</sub><sup>-</sup> அயன் கரைசலுக்கு கபில நிறச்சாயலைக் கொடுக்கும்.  

## உயிரியல் முக்கியத்துவம்

உணவினூடாகவோ நீரினூடாகவோ அயோடைடு அயன் உட்கொள்ளப்படா விட்டால் சிறுவர்களென்றால் மூளை வளர்ச்சிக் குறைபாடும், அனைவருக்கும் கண்டக்கழலையும் ஏற்படலாம். தைரொக்சின் ஓமோனின் உற்பத்திக்குப் போதியளவில் அயோடைடு உட்கொள்ளப்படுதல் வேண்டும்.  

## உதாரணங்கள்

| சேர்மம் | சூத்திரம் | தோற்றமைப்பு | காணப்படும் இடம்/ பயன்பாடு |
| --- | --- | --- | --- |
| பொட்டாசியம் அயோடைடு | KI | வெண்ணிறப் பளிங்குகள் | அயடினடங்கிய உப்பின் அயோடைடு கூறு |
| ஐதரசன் அயோடைடு /ஐதரோ அயடிக் அமிலம் | HI | நிறமற்ற கரைசல் | வன்னமிலம் |
| வெள்ளி அயோடைடு | AgI | மஞ்சள் நிறத் தூள்; ஒளி பட்டால் கருமையாகும் | புகைப்பிடிப்பில் ஒளியுணர் நாடா. |
| தைரொக்சின் ஓமோன்
(3,5,3',5'-tetraiodothyronine) | C<sub>15</sub>H<sub>11</sub>I<sub>4</sub>NO<sub>4</sub> | வெளிர் மஞ்சள் திண்மம் | தைரொய்ட் சுரப்பியால் சுரக்கப்படும் வாழ்க்கைக்கு அவசியமான ஓமோன். |
# நீ எங்கே என் அன்பே



**நீ எங்கே என் அன்பே** (தெலுங்கு **அனாமிகா** ) மே மாதம் வெளியான தமிழ் மற்றும் தெலுங்கு மொழித் திரைப்படமாகும். இந்தத் திரைப்படத்தை சேகர் கம்முலா இயக்க, நயன்தாரா, பசுபதி, ஹர்ஷவர்தன் ராணே மற்றும் வைபவ் நடித்துள்ளார்கள். இந்தத் திரைப்படம் இந்தி மொழியில் வெளியான * கஹானி * என்ற திரைப்படத்தின் மறு உருவாக்கம் ஆகும்.  

## நடிகர்கள்
- நயன்தாரா
- பசுபதி
- வைபவ்
- ஹர்ஷவர்தன் ராணே

## படப்பிடிப்பு
இந்தத் திரைப்படத்தின் படப்பிடிப்பு ஐதராபாத், மற்றும் கொல்கத்தாவிலும் நடைபெற்றது.  

## நடிகைகள் தேர்வு
இந்தத் திரைப்படத்தில் நடிப்பதற்காக நடிகைகள் சினேகா மற்றும் அனுசுக்கா ஆகியோர் பரிசீலனையில் இருந்தனர். நயன்தாரா இறுதியாக ஒப்பந்தம் செய்யப்பட்டார்.
# சுவாலைப் பரிசோதனை



ஒரு மாதிரிப் பொருளிலுள்ள மூலகங்களை அல்லது உலோக அயன்களைக் கண்டறிவதற்கான ஒரு இரசாயனப் பரிசோதனையே **சுவாலைப் பரிசோதனை** எனப்படும். இதன் போது மூலகம் அல்லது சேர்வையின் சிறிதளவு மாதிரி அதிக வெப்பமுடைய நீலச் சுவாலைக்கு மேல் பிடிக்கப்படும். இதன் போது மாதிரியிலுள்ள மூலகத்துக்குரிய தனித்துவமான நிறம் கிடைக்கும். இது பொதுவாக உலோகங்களுக்கு நன்றாக வேலை செய்யும். பொதுவாக சுவாலைப் பரிசோதனையின் போது ஆய்வுகூடங்களில் பன்சன் சுடரடுப்பு பயன்படுத்தப்படும்.  
மூலகத்தின் சுவாலைப் பரிசோதனையின் போது பெறப்படும் ஒளியைக் கோணலாக்கிப் பெறப்படும் நிறமாலை அம்மூலகத்தின் காலல் நிறமாலையை ஒத்திருக்கும். சுவாலைப் பரிசோதனையின் போது அணுக்கள் தனித்தனியாக்கப்பட்டு அருட்டப்படுகின்றன. அணுக்களிலுள்ள இலத்திரன்கள் சக்தியை உள்வாங்கி உயர்சக்திப் படிக்குச் சென்று மீண்டும் தாழ் சக்திப் படிக்குச் செல்லும் போது குறித்த அதிர்வெண்ணுடைய மின்காந்த அலைகளை வெளியிடுகின்றன. இவற்றில் கட்புலனுக்குரியவை நிறங்களாக எம் கண்களுக்குத் தென்படுகின்றன. இதன் போது வெளிவரும் ஒளியின் அதிர்வெண்கள் ஒவ்வொரு மூலகத்துக்கும் தனித்துவமானவையாக உள்ளன.  
எனவே வெளிவரும் ஒளியின் நிறத்தைக் கொண்டு மூலகத்தைக் கண்டறிய முடியும்.  
சுவாலைப் பரிசோதனையின் போது வெளியிடப்படும் நிறம் சிவப்பெனில் சக்தி மாற்றம் குறைவாகும், ஊதா நிறமெனில் சக்தி மாற்றம் அதிகமாகும்.  

## சில மூலகங்களின், அயன்களின் சுவாலைப் பரிசோதனை நிறங்கள்

| As | ஆர்செனிக் | நீலம் |  |
| --- | --- | --- | --- |
| B | போரான் | பிரகாசமான பச்சை நிறம் |  |
| Ba | பேரியம் | வெளிர் பச்சை நிறம் |  |
| Ca | கல்சியம் | செங்கட்டிச் சிவப்பு |  |
| Cs | சீசியம் | நீல-ஊதா நிறம் |  |
| Cu(I) | செம்பு(I) (Cu<sup>+</sup>) | நீலப்பச்சை நிறம் |  |
| Cu(II) | செம்பு(II) (சேர்வையில் ஹேலைட்டு இல்லாத போது) | Green |  |
| Cu(II) | செம்பு(II) (ஹேலைடு) (Cu<sup>2+</sup>) | நீலப் பச்சை |  |
| Fe | இரும்பு | தங்க நிறம் |  |
| In | இன்டியம் | நீலம் |  |
| K | பொட்டாசியம் | வெளிர் ஊதா |  |
| Li | இலித்தியம் | சிவப்பு |  |
| Mn (II) | மங்கனீசு (II) | மஞ்சட்பச்சை |  |
| Mo | மொலிப்டினம் | மஞ்சட்பச்சை |  |
| Na | சோடியம் | மஞ்சள் |  |
| P | பொசுபரசு | வெளிர் நீலப்பச்சை நிறம் |  |
| Pb | ஈயம் | வெளிர் நீலம்/ வெள்ளை |  |
| Ra | ரேடியம் | சிவப்பு |  |
| Rb | ருபிடியம் | ஊதாச் சிவப்பு நிறம் |  |
| Sb | அந்திமனி | வெளிர் பச்சை |  |
| Se | செலனியம் | நீலம் |  |
| Sr | ஸ்ரோன்டியம் | செந்நிறம் |  |
| Te | டெலூரியம் | வெளிர் பச்சை |  |
| Tl | தால்லியம் | பச்சை |  |
| Zn | துத்த நாகம் | நிறமற்றது/ வெளிர் நீலப்பச்சை | } |
# 16வது மக்களவை


பதினாறாவது மக்களவைக்கான உறுப்பினர்கள், 2014ஆம் ஆண்டில் பொது தேர்தலின்போது தேர்ந்தெடுக்கப்பட்டனர். இத்தேர்தலை இந்திய தேர்தல் ஆணையம் ஏப்ரல் 7, 2014 முதல் மே 12, 2014 வரை ஒன்பது கட்டங்களாக நடத்தியது. தேர்தல் முடிவுகள் மே 16, 2014 அன்று வெளியிடப்பட்டன.  

## மக்களவை உறுப்பினர்கள்

பதினாறாவது மக்களவைக்கு தேசிய ஜனநாயகக் கூட்டணியிலிருந்து 336 உறுப்பினர்களும், தேர்தலுக்கு முன் ஆட்சியிலிருந்த ஐக்கிய முற்போக்குக் கூட்டணியிலிருந்து 59 உறுப்பினர்களும் தேர்ந்தெடுக்கப்பட்டனர். அதிகபட்சமாக பாரதிய ஜனதா கட்சியிலிருந்து 282 உறுப்பினர்களும், காங்கிரஸ் கட்சியில் இருந்து 44 உறுப்பினர்களும், அண்ணா திராவிட முன்னேற்றக் கழகத்திலிருந்து 37 உறுப்பினர்களும் தேர்ந்தெடுக்கப்பட்டனர்.  

ஆட்சி அமைக்கத் தேவையான 272 இடங்களுக்கும் அதிகமாக வெற்றி பெற்ற பாரதிய ஜனதா கட்சி, தனிப்பெரும்பான்மையுடன் ஆட்சி அமைத்தது. அக்கட்சியிலிருந்து பிரதமர் வேட்பாளராக அறிவிக்கப்பட்டிருந்த நரேந்திர மோடி இந்திய நாட்டின் பதினைந்தாவது பிரதமராகத் தேர்வு செய்யப்பட்டார்.  

## இவற்றையும் காண்க
- 2014 இந்தியாவின் மத்திய அமைச்சரவை
# ஹரிநாராயணன்

**ஹரிநாராயணன்** இணையத்திலும், அச்சு ஊடகங்களிலும் **பத்மஹரி** என்ற பெயரில் எழுதிக்கொண்டிருக்கும் எழுத்தாளர் ஆவார்.  

## இளைமைக்காலம் கல்வியறிவு

இவர் 1980 டிசம்பர் 25ல் ஜானகிராமன், பத்மாவதி தம்பதியருக்கு மகனாக கடலூர் மாவட்டத்திலுள்ள மேலிருப்பு கிராமத்தில் பிறந்தார். வாய் புற்றுநோய் முதுநிலை ஆய்வாளராக பணியாற்றும் இவர், அறிவியல் மற்றும் கல்வித்துறையில் இளங்கலை பட்டம், உயிர்தொழில்நுட்பவியலில் முதுகலை பட்டம் ஆகியவற்றோடு மருத்துவத்துறையில் முனைவர் பட்டமும் பெற்றுள்ளார்.
# கொள்வனவு தீர்மானமெடுத்தல் படிமுறை


கொள்வனவு தீர்மானமெடுத்தல் படிமுறை (buying decision process) என்பது வாடிக்கையாளர் ஒருவர் பொருட்கொள்வனவு ஒன்றின்பொழுதான நடத்தை செயன்முறையினை விவரிப்பதாகும்  

இவை 5 படிமுறையினூடாக செயன்முறை இடம்பெறும் அவையாவன,  

1 தேவை ஏற்படல் - Problem/Need recognition  

2 தகவல் சேகரித்தல்/தேடுதல் - Information search  

3 பதிலீட்டு பொருட்கள் பற்றிய மதிப்பீடு/ஆராய்வு - Evaluation of alternatives  

4 கொள்வனவு தீர்மானம் - Purchase decision  

5 கொள்வனவுக்கு பிந்திய நடத்தை - Post-purchase behavior
# டோன் ஒப் த பிளனட் ஒப் தி ஏப்ஸ்



**டவ்ன் ஓப் த ப்ளனேட் ஓப் த அபேஸ்** இது 2014ஆம் ஆண்டு வெளியான அமெரிக்க நாட்டு ஆங்கில அறிபுனைத் திரைப்படம். இந்த திரைப்படத்தை மாட் ரீவ்ஸ் இயக்க ஆன்டீ சேர்கிஸ், கேரி ஓல்ட்மன், ஜேசன் கிளார்க், கொடி ஸ்மித்-மக்ஃபீ, கேரி ருஸ்ஸல் மற்றும் ஜூடி க்ரீயர் நடித்துள்ளார்கள்.  

## நடிகர்கள்
- ஆன்டீ சேர்கிஸ்
- கேரி ஓல்ட்மன்
- ஜேசன் கிளார்க்
- கொடி ஸ்மித்-மக்ஃபீ
- கேரி ருஸ்ஸல்
- ஜூடி க்ரீயர்
# விக்கிப்பீடியா:முதற்பக்கக் கட்டுரைகள்/ஏப்பிரல் 21, 2014


**ஆப்கான் சோவியத் போர்** (திசம்பர் 1979 - பெப்ரவரி 1989) என்பது சோவியத் ஒன்றியத்தின் உதவி பெற்ற ஆப்கானிஸ்தான் இடது சாரி அரசுக்கும், அமெரிக்க உதவி பெற்ற முகாசிதீன் எனப்படும் ஆப்கானிய கிளர்ச்சியாளர்கள் குழுவுக்கும் இடையே ஒன்பது ஆண்டுகள் தொடர்ந்து நடைபெற்ற போர் ஆகும். இது சோவியத் ஒன்றியம் மற்றும் அமெரிக்க அரசுக்கு இடையிலான பனிபோரின் ஒரு பகுதியாவும் கொள்ளப்படுவதுன்டு. முன்னதாக 1978ல் ஏற்பட்ட சவூர் புரட்சியின் முடிவில் அங்கு ஆப்கானித்தான் சனநாயக குடியரசு அமைக்கப்பட்டது. இந்த அரசின் இடது சாரி கொள்கை மற்றும் சோவியத் ஒன்றியத்துடனான நெருங்கிய உறவின் காரனமாக, தீவிர அடிப்படைவாத இசுலாமிய குழுவான முகாசிதீகளுக்கு அமெரிக்க அரசு ஆதரவளிக்கத் தொடங்கியது. **மேலும்...**  
<hr>  

**நத்தை குத்தி நாரை** (*Anastomus oscitans*) நீர்நிலைகளைச் சார்ந்திருக்கும் நாரைக் குடும்பத்தைச் சேர்ந்த ஒரு பெரிய பறவையினமாகும். இந்த தனிச்சிறப்புள்ள பறவையினம் இந்திய துணைக்கண்டத்திலும், தென்கிழக்கு ஆசியாவிலும் பரவலாக காணப்பெறுகின்றன. தன் இடத்தில் தங்கும் பறவையெனினும் சிறு தூரம் வரை உணவு கிடைக்கும் இடங்களுக்கு பயணிப்பதும் உண்டு. இவை சற்றே சாம்பல் கலந்த வெள்ளை நிறமும் பளபளக்கும் கருமை நிற சிறகும் வாலும் கொண்டிருக்க, கருத்த உடல் பகுதிகள் ஒருவகை பச்சை வண்ணம் அல்லது ஊதா போன்ற நிறத்தில் உலோகப்பளப்பளப்பை காண்பிக்கின்றன. புதிதாய் பிறந்த குஞ்சுகளிலும், இளம் பறவைகளிலும் இவ்வாறான துளை காண இயலாது, எனினும் வண்ணங்கள் பெற்றோரைப் போன்றே இருக்கும். இவ்வகையான துவாரத்தினால் இவை தன் முக்கிய இரையான நத்தைகளை வெகு இலாவகமாக வாயாளுகின்றன என்பதனாலேயே, இவ்வினத்திற்கு இப்பெயர் வரக்காரணம். **மேலும்...**
# விக்கிப்பீடியா:உங்களுக்குத் தெரியுமா/ஏப்ரல் 21, 2014


- **காலிஸ்தான் இயக்கம்** (படம்) சீக்கிய மதம் சார்ந்த தேசியத்தை வலியுறுத்தும், காலிஸ்தான் என்ற பெயரில் இந்தியாவின் பஞ்சாப் மற்றும் பாகிஸ்தானின் பஞ்சாப் ஆகிய சீக்கியர்கள் அதிகம் வசிக்கும் மாகாணங்களை இணைத்து தனிநாடு வேண்டும் என்ற நோக்கத்தையும் கொண்ட ஓர் இயக்கம் ஆகும்.
- எந்த ஐரோப்பிய, குடியேற்றவாத, கிறித்தவ அரனைச் கொண்ட நாடுகள் அமெரிக்க நிலப்பரப்புக்களைக் "கண்டுபிடித்தனவோ", அவற்றுக்கே அந்த நிலங்கள் அல்லது நாடுகள் சொந்தம் என்று நிலைநாட்டுகின்ற **கண்டுபிடிப்புச் சித்தாந்தம்** (Discovery doctrine), இன்றும் ஐக்கிய அமெரிக்க உச்ச நீதிமன்றத்தினால் முன்னிறுத்தப்படும் ஒர் அனைத்துலகச் சட்டக் கருத்துரு ஆகும்.
- **பெரிப்ளசு** என்ற கிரேக்க கடல் வழிப்பயண நூலில், தமிழகம், முசிறி, தொண்டி, நறவு, பந்தர், கொற்கை, எயிற்பட்டினம், பாண்டியர், சேரர், சோழ-மண்டலம் முதலான பெயர்களும் அவற்றைப் பற்றிய குறிப்புகளும் உள்ளன.
- **செவ்வாய் அறிவியல் ஆய்வுக்கூடம்** (*Mars Science Laboratory*, MSL) என்பது செவ்வாய்க் கோளில் தரையிறங்கி அதன் மேற்பரப்பை ஆராயவென ஐக்கிய அமெரிக்காவின் நாசா விண்வெளி ஆய்வு நிறுவனம் அனுப்பிய ஒரு விண்வெளித் தரையுளவித் திட்டம் ஆகும்
# ஞாயிறு (கதை)

ஞாயிறு பற்றிய கதை ஒன்று பண்டைக்காலத்தில் நிலவிவந்ததைப் புறநானூற்றுப் பாடல் ஒன்று குறிப்பிடுகிறது. மாறோக்கத்து நப்பசலையார் என்னும் புலவர் இதனைக் குறிப்பிடுகிறார்.  

பிறரை வருத்தும் பாங்குடைய அவுணர் கூட்டம் ஒளி தரும் ஞாயிற்றை எடுத்துக்கொண்டு போய் ஒளித்து வைத்துக்கொண்டதாம். அதனால் உலகில் இருள் சூழ்ந்துகொண்டதாம். ஒளி இன்மையால் மக்கள் துன்புற்றார்களாம். இந்தத் துன்பத்தைப் போக்க இருள்நிற உருவம் கொண்ட திருமால் அவுணர் ஒளித்து வைத்திருந்த அந்த ஞாயிற்றை எடுத்துக்கொண்டுவந்து உலகுக்கு ஒளியாக வைத்தானாம்.  
## சான்றுக் குறிப்பு
# அவுரங்காபாத் மக்களவைத் தொகுதி (பீகார்)

::அவுரங்காபாத் மக்களவைத் தொகுதி (மகாராட்டிரம்) உடன் குழப்பிக் கொள்ளாதீர்.  
**அவுரங்காபாத் மக்களவைத் தொகுதி** இந்திய மக்களவைத் தொகுதியாகும். இது பீகாரின் 40 மக்களவைத் தொகுதிகளில் ஒன்று.  

## சட்டசபைத் தொகுதிகள்
- குடும்பா (222)
- அவுரங்காபாத் (223)
- ரபீகஞ்சு (224)
- குருவா (225)
- இமாம்கஞ்சு (227)
- டிகாரி (231)

## நாடாளுமன்ற உறுப்பினர்கள்
- 2014: சுஷில் குமார் சிங் (பாரதிய ஜனதா கட்சி)

## நாடாளுமன்றத் தேர்தல்கள்
# பேகூசராய் மக்களவைத் தொகுதி

**பேகூசராய் மக்களவைத் தொகுதி**, பீகாரின் 40 மக்களவைத் தொகுதிகளில் ஒன்று.  

## சட்டசபைத் தொகுதிகள்
- செரியா பரியார்பூர்
- பச்வரா
- தெக்ரா
- மதிகனி
- சாகேப்பூர் கமல்
- கேகூசராய்
- பக்ரி

## நாடாளுமன்ற உறுப்பினர்கள்
- 2009, மொனாசீர் ஹசன், ஜனதா தளம்

## நாடாளுமன்றத் தேர்தல்கள்
# பக்ஸர் மக்களவைத் தொகுதி

﻿ **பக்ஸர் மக்களவைத் தொகுதி**, பீகாரின் 40 மக்களவைத் தொகுதிகளில் ஒன்று.  

## சட்டசபைத் தொகுதிகள்
- பிரம்மபூர்
- பக்ஸர்
- தும்ரான்
- ராஜ்பூர்
- தினாரா
- ராம்கார்

## நாடாளுமன்ற உறுப்பினர்கள்
2009, ஜகதா நந்து சிங், ராஷ்டிரிய ஜனதா தளம்  

## நாடாளுமன்றத் தேர்தல்கள்
# தர்பங்கா மக்களவைத் தொகுதி

**தர்பங்கா மக்களவைத் தொகுதி**, இந்திய மக்களவைத் தொகுதியாகும். பீகாரில் உள்ள 40 மக்களவைத் தொகுதிகளில் ஒன்று.  

## சட்டசபைத் தொகுதிகள்
- கௌரா பௌராம் (கவுரா பவுராம்) (79)
- பேனிபூர் (80)
- அலிநகர் (81)
- தர்பங்கா ஊரகம் (82)
- தர்பங்கா (83)
- பகதூர்பூர் (85)

## நாடாளுமன்ற உறுப்பினர்கள்
- 2009: கீர்த்தி ஆசாத் (பாரதிய ஜனதா கட்சி)
- 2014: கீர்த்தி ஆசாத் (பாரதிய ஜனதா கட்சி)

## நாடாளுமன்றத் தேர்தல்கள்
# கயா மக்களவைத் தொகுதி

**கயா மக்களவைத் தொகுதி**, பீகாரின் 40 மக்களவைத் தொகுதிகளில் ஒன்று.  

## சட்டசபைத் தொகுதிகள்
- சேர்கதி
- பரசட்டி
- போத் கயா
- கயா நகரம்
- பெலாகஞ்சு
- வசீர்கஞ்சு

## நாடாளுமன்ற உறுப்பினர்கள்
2009, ஹரி மஞ்சி, பாரதிய ஜனத கட்சி  

## நாடாளுமன்றத் தேர்தல்கள்
# ஹாஜீபூர் மக்களவைத் தொகுதி



ஹாஜிபூர் மக்களவைத் தொகுதி, பீகாரின் 40 மக்களவைத் தொகுதிகளில் ஒன்று.  

## சட்டசபைத் தொகுதிகள்
இந்த மக்களவைத் தொகுதிக்கு உட்பட்ட சட்டசபைத் தொகுதிகள் கீழே தரப்பட்டுள்ளன.  
- ஹாஜிபூர்
- லால்கஞ்சு
- மகுவா
- ராஜா பகார்
- ரகோபூர்
- மனார்

## நாடாளுமன்ற உறுப்பினர்கள்
இந்த தொகுதியில் இருந்து மக்களவைக்கான ஒரு உறுப்பினர் தேர்ந்தெடுக்கப்படுவார்.  
2009, ராம் சுந்தர் தாஸ், ஜனதா தளம்  

## நாடாளுமன்றத் தேர்தல்கள்
# ஜஹானாபாத் மக்களவைத் தொகுதி

ஜகானாபாத் மக்களவைத் தொகுதி, பீகாரின் 40 மக்களவைத் தொகுதிகளில் ஒன்று.  

## சட்டசபைத் தொகுதிகள்
இந்த மக்களவைத் தொகுதிக்கு உட்பட்ட சட்டசபைத் தொகுதிகள் கீழே தரப்பட்டுள்ளன.  
- அர்வால்
- குர்தா
- ஜஹானாபாத்
- கோசி
- மக்தும்பூர்
- அத்ரி

## நாடாளுமன்ற உறுப்பினர்கள்
இந்த தொகுதியில் இருந்து மக்களவைக்கான ஒரு உறுப்பினர் தேர்ந்தெடுக்கப்படுவார்.  
- 2009, ராம் சுந்தர் தாஸ், ஜனதா தளம்

## நாடாளுமன்றத் தேர்தல்கள்
# கோலார் மக்களவைத் தொகுதி

**கோலார் மக்களவைத் தொகுதி**, கர்நாடகாவின் 28 மக்களவைத் தொகுதிகளில் ஒன்றாகும். இது பிற்படுத்தப்பட்ட வகுப்பினருக்கு ஒதுக்கப்பட்டுள்ளது.  

## சட்டமன்றத் தொகுதிகள்
இந்த மக்களவைத் தொகுதியில் 8 சட்டமன்றத் தொகுதிகள் உள்ளன.  

| எண் | பெயர் |  |  |  |  |
| --- | --- | --- | --- | --- | --- |
| சிக்கபள்ளாப்புரா | 142 | சிட்லகட்டா | பொது | மதச்சார்பற்ற ஜனதா தளம் | பி. என். ரவி குமார் |
| 143 | சிந்தாமணி | பொது | இந்திய தேசிய காங்கிரஸ் | எம். சி. சுதாகர் |  |
| கோலார் | 144 | சீனிவாசபுரா | பொது | மதச்சார்பற்ற ஜனதா தளம் | ஜி. கே. வெங்கடசிவ ரெட்டி |
| 145 | முளபாகலு | பட்டியல் சாதியினர் | மதச்சார்பற்ற ஜனதா தளம் | சம்ருத்தி வி. மஞ்சுநாத் |  |
| 146 | கோலார் தங்க வயல் | பட்டியல் சாதியினர் | இந்திய தேசிய காங்கிரஸ் | எம். ரூபகலா |  |
| 147 | பங்காரப்பேட்டை | பட்டியல் சாதியினர் | இந்திய தேசிய காங்கிரஸ் | எஸ். என். கே. எம். நாராயணசுவாமி |  |
| 148 | கோலார் | பொது | இந்திய தேசிய காங்கிரஸ் | கொத்தூரு ஜி. மஞ்சுநாதா |  |
| 149 | மாலூரு | பொது | இந்திய தேசிய காங்கிரஸ் | கே. ஒய். நஞ்சேகவுடா | } |

## நாடாளுமன்ற உறுப்பினர்கள்
- 1991: கே. எச். முனியப்பா, இந்திய தேசிய காங்கிரசு
- 1996: கே. எச். முனியப்பா, இந்திய தேசிய காங்கிரசு
- 1998: கே. எச். முனியப்பா, இந்திய தேசிய காங்கிரசு
- 1999: கே. எச். முனியப்பா, இந்திய தேசிய காங்கிரசு
- 2004: கே. எச். முனியப்பா, இந்திய தேசிய காங்கிரசு
- 2009: கே. எச். முனியப்பா, இந்திய தேசிய காங்கிரசு
# இசுலாத்தின் ஐந்து தூண்கள்


**இசுலாத்தின் ஐந்து தூண்கள்** (Five Pillars of Islam) (**' ) என்பது **இசுலாமிய மார்க்கக் கடமைகள்''' ஐந்தைக் குறிக்கும். அவை கலிமா, தொழுகை, நோன்பு, ஜகாத், ஹஜ்ஜு என்பன ஆகும்.  

## கலிமா
கலிமா என்பது அல்லாஹ் தவிர வேறு இறைவன் இல்லை என்பதும் முஹம்மது நபி இறைவனின் தூதராக இருக்கிறார்கள் என்பதை நம்புவதாகும். இதை ஒருவர் நம்பி சாட்சி பகர்ந்தால் மட்டுமே முஸ்லீம் ஆவார்.  

## தொழுகை
தொழுகை என்பது முஸ்லிம்களின் ஐந்து மதக் கடமைகளுள் ஒன்றாகும். வயதுவந்த எல்லா முஸ்லிம்களும் தினமும் ஐந்து வேளை அல்லாஹ்வைத் தொழ வேண்டும். மனநோயாளிகளுக்கும், சிறுவர்களுக்கும், மாதவிடாய் நிலையில் உள்ள பெண்களுக்கும் மட்டுமே தொழுகை கடமை இல்லை. பிரயாணங்களில் இருக்கும் நபர்களுக்கு இரண்டு தொழுகைகளைச் சேர்த்து தொழுவதற்கும் குறைத்து தொழுவதற்கும் இசுலாம் அனுமதி வழங்குகிறது.  

## நோன்பு
நோன்பு (Sawm, அரபு மொழி: صوم‎) என்பது இசுலாமிய நாட்காட்டியின் ஒன்பதாவது மாதமான ரமலான் மாதம் முழுவதும் இசுலாமியர்களால் நோற்கப்படுவது ஆகும். இந்நாட்களில் நோன்பு அனுசரிப்பவர்கள் அதிகாலை சூரியன் உதயமாவதற்கு முன் முதல் மாலையில் சூரியின் மறையும் வரையில், உண்ணாமல், நீரருந்தாமல், புகைக்காமல், மற்றும் வேறு தீய பழக்கங்களில் ஈடுபடாமல் தங்கள் உடலையும் உள்ளத்தையும் தீமைகளின் பால் செலுத்தாமல் இருப்பதாகும்.  
நோன்பை பற்றி குரான் இவ்வாறு கூறுகிறது.  

2:183. ஈமான் கொண்டோர்களே! உங்களுக்கு முன் இருந்தவர்கள் மீது நோன்பு விதிக்கப்பட்டிருந்தது போல் உங்கள் மீதும்(அது) விதிக்கப்பட்டுள்ளது; (அதன் மூலம்) நீங்கள் தூய்மையுடையோர் ஆகலாம்.  
2:184 أَيَّامًا مَّعْدُودَاتٍ ۚ فَمَن كَانَ مِنكُم مَّرِيضًا أَوْ عَلَىٰ سَفَرٍ فَعِدَّةٌ مِّنْ أَيَّامٍ أُخَرَ ۚ وَعَلَى الَّذِينَ يُطِيقُونَهُ فِدْيَةٌ طَعَامُ مِسْكِينٍ ۖ فَمَن تَطَوَّعَ خَيْرًا فَهُوَ خَيْرٌ لَّهُ ۚ وَأَن تَصُومُوا خَيْرٌ لَّكُمْ ۖ إِن كُنتُمْ تَعْلَمُونَ  

## சகாத்
சகாத் என்ற வார்த்தைக்கு வளர்ச்சி அடைதல், தூய்மைப் படுத்துதல் போன்ற பல்வேறு அர்த்தங்கள் உண்டு. இது இசுலாமியர்களில் வசதி படைத்தோர் தங்கள் செல்வத்தில் 2.5 சதவிகிதம் ஏழைகளுக்கு கொடுப்பதாகும். இது ஏழை இசுலாமியர்களுக்கு கடமை இல்லை. ஜகாத் எட்டுக்கூட்டத்தாருக்கு கொடுக்கப்பட வேண்டும் என அல்குர்ஆன் கூறுகின்றது. ஏழைகளுக்கும், கடன்பட்டோர்க்கும், தங்கள் தேவைகளை தாங்களே பூர்த்தி செய்ய முடியாதவர்களுக்கும் கொடுக்கப்படுகிறது.  

## ஹஜ்ஜு
ஹஜ்ஜு (அரபி: حج‎ Ḥaǧǧ "யாத்திரை") என்பது இசுலாமியர்களுக்கான புனித யாத்திரை ஆகும். உலகெங்கும் உள்ள இசுலாமியர்கள் தங்களுக்கு பொருளாதார சக்தியும், உடல் வலுவும் இருக்கும் பட்சத்தில் மக்காவிற்கு யாத்திரை மேற்கொள்வது ஹஜ்ஜு என்று அழைக்கப்படுகிறது. இது மனிதர்கள் அனைவரும் சமம் என்பதனையும் நிறத்தால், இனத்தால், மொழியால் யாரும் யாரைவிடவும் உயர்ந்தவரும் இல்லை; தாழ்ந்தவரும் இல்லை என்பதையும் இறைவனுக்கு அடிபணிதலையும் நிரூபிப்பதாகும். இது இசுலாமிய மாதங்களில் ஒன்றான துல் ஹஜ் மாதத்தின் 8 இல் இருந்து 10 வரை கடைபிடிக்கப்படுகிறது. இந்த யாத்திரை செய்ய வசதி இல்லாதோர்க்கு இது கடமை இல்லை.
# கலிமா



**கலிமா-ஷஹாதா** (அரபி: الشهادة‎ aš-šahādah) என்பது சாட்சி பகர்தல் என்ற அர்த்தத்தைக் கொண்டதாகும். இது ஐந்து இசுலாமியக் கடமைகளுள் ஒன்று.  

## விளக்கம்
لَا إِلٰهَ إِلَّا الله مُحَمَّدٌ رَسُولُ الله  
*லா இலாஹா இல்லல்லாஹ், முஹம்மது ரசூலுல்லாஹ்*  

இதன் பொருள்:  
இது வணக்கத்திற்குரியவன் அல்லாஹ்வை தவிர வேறு (வணங்கப்படகூடியது) யாரும் இல்லை என்றும் முஹம்மது நபி அல்லாஹ்வின் தூதர் என்றும் சாட்சி பகர்வதாகும். இதனை உள்ளத்தில் நம்பி நாவினால் சாட்சி பகர்தலின் மூலமே ஒருவர் முஸ்லிமாக இறைவனின் இயற்கை மார்க்கத்திற்கு (இஸ்லாத்துக்கு) திரும்புகிறார்..  

அல்லாஹ்வுக்கு நிகராக வேறு எந்த உயிர் உள்ளவைகளையோ அல்லது உயிர் அற்றவைகளையோ இணை வைப்பதை விட்டு விலகி இருப்பதன் மூலம் இந்த கலிமாவின் ஏகத்துவம் பின்பற்றப்படுகிறது, இந்த கலிமாவின் மூலம் ஒருவர் இஸ்லாத்தை பின்பற்றும் முஸ்லிமாக கருதப்படுகிறார். இந்த கலிமாவின் மூலம் இனம், மொழி, நிறம். நாடு, தீண்டாமை, உயர்வு, தாழ்வு, என்ற அனைத்தும் நீங்கிவிடுகிறது. முஸ்லிம்கள் அனைவரும் மார்க்க அடிப்படையில் சகோதரர்கள் என்று ஆகிவிடுகிறார்கள். தொழுகை, ஹஜ். போன்ற வணக்கவழிபாடுகளில் கண்கூடாக இந்த சகோதரத்துவத்தை காணலாம் இது இந்த கலிமாவின் மகிமையாகும்.  

உலகில் வணங்கப்படும் அனைத்தையும் விட்டு விலகி அல்லாஹ் ஒருவனை மட்டும் வணங்குவேன் என்ற உறுதிப்பிரமாணம்தான் இந்த கலிமா என்றும் விளங்கலாம்.  

لَا إِلٰهَ إِلَّا الله مُحَمَّدٌ رَسُولُ الله  
*லா இலாஹா இல்லல்லாஹ், முஹம்மது ரசூலுல்லாஹ்*
# சகாத்


**சகாத்** என்ற வார்த்தைக்கு வளர்ச்சி அடைதல், தூய்மைப் படுத்துதல் போன்ற பல்வேறு அர்த்தங்கள் உண்டு. இது இசுலாமியர்களில் வசதி படைத்தோர் தங்கள் செல்வத்தில் 2.5 சதவிகிதம் ஏழைகளுக்கு கொடுப்பதாகும். இது ஏழை இசுலாமியர்களுக்கு கடமை இல்லை. சகாத்தை ஏழைகளுக்கும், கடன்பட்டோர்க்கும், தங்கள் தேவைகளை தாங்களே பூர்த்தி செய்ய முடியாதவர்களுக்கும் கொடுக்கபடுகிறது.  

## எழுத்து மூலாதாரங்கள்
சகாத் ஐப்பற்றி குர்ஆனிலும், ஹதீஸிலும் பேசப்படுகின்றது.  

### குர் ஆன்
குர் ஆனில் சகாத்தைப்பற்றி கிட்டத்தட்ட 30 வரிகளுக்கு மேல் காணப்படுகின்றது.  

### ஹதீஸ்
சகாத்தை பின்பற்றாதவர்களை ஹதீசும் எச்சரிக்கின்றது